CELEX: 32016D0587
Language: hu
Date: 2016-04-14 00:00:00
Title: A Bizottság (EU) 2016/587 végrehajtási határozata (2016. április 14.) a 443/2009/EK európai parlamenti és tanácsi rendelet alapján a fénykibocsátó diódákkal működő hatékony külső járművilágításnak a személygépkocsik szén-dioxid-kibocsátásának csökkentésére szolgáló innovatív technológiaként történő jóváhagyásáról (EGT-vonatkozású szöveg)

16.4.2016   
            
            
               HU
            
            
               Az Európai Unió Hivatalos Lapja
            
            
               L 101/17
            
         A BIZOTTSÁG (EU) 2016/587 VÉGREHAJTÁSI HATÁROZATA
   (2016. április 14.)
   a 443/2009/EK európai parlamenti és tanácsi rendelet alapján a fénykibocsátó diódákkal működő hatékony külső járművilágításnak a személygépkocsik szén-dioxid-kibocsátásának csökkentésére szolgáló innovatív technológiaként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A Bizottság a 443/2009/EK rendelet 12. cikke, a 725/2011/EU bizottsági végrehajtási rendelet (2) és az innovatív technológiák jóváhagyásának a 443/2009/EK rendelet alapján történő kérelmezésére vonatkozó technikai iránymutatás alapján értékelte a Mazda Motor Europe GmbH gyártó fénykibocsátó diódákkal (LED-ekkel) működő hatékony külső világítás jóváhagyására vonatkozóan benyújtott, 2015. július 7-i kérelmét, valamint a fénykibocsátó diódákkal (LED-ekkel) működő hatékony külső világítás jóváhagyására vonatkozóan a Honda által 2016. január 8-án benyújtott kérelmet.
            
         
               (2)
            
            
               A Mazda és a Honda által benyújtott kérelmekben szereplő adatok igazolják, hogy a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok teljesülnek. Mindezek alapján a Mazda és a Honda márkájú hatékony külső LED-világításokat innovatív technológiaként jóvá kell hagyni.
            
         
               (3)
            
            
               A 2014/128/EU (3), az (EU) 2015/206 (4) és az (EU) 2016/160 (5) végrehajtási határozatokkal a Bizottság már jóváhagyott három, a külső világítási rendszerek hatékonyságának javítását elősegítő technológiákra vonatkozó kérelmet. Ezen, valamint a Mazda és a Honda által benyújtott kérelmek értékeléséből szerzett tapasztalatok alapján kielégítő és következetes igazolást nyert, hogy az egy hatékony külső LED-lámpából – úgymint tompított fényszóróból, távolsági fényszóróból, első helyzetjelző lámpából, első ködlámpából, hátsó ködlámpából, első irányjelző lámpából, hátsó irányjelző lámpából, rendszámtábla-megvilágító lámpából vagy tolatólámpából – vagy az ilyen lámpák kombinációjából álló hatékony külső LED-világítás megfelel a 443/2009/EK rendelet 12. cikkében és a 725/2011/EU végrehajtási rendeletben foglalt jogosultsági feltételeknek, és a viszonyítási alapul vett, a járművek azonos kombinációjú világítóberendezéseit tartalmazó külső világításcsomag kibocsátásához képest legalább 1 g CO2/km szén-dioxid-kibocsátáscsökkentést biztosít.
            
         
               (4)
            
            
               A gyártóknak ezért lehetőséget kell biztosítani arra, hogy a fenti feltételeknek eleget tevő, hatékony külső LED-világítás révén elérhető szén-dioxid-kibocsátáscsökkentésről minősítést szerezzenek. Annak érdekében, hogy kizárólag a leírt feltételeknek megfelelő hatékony külső LED-világítást lehessen ezen minősítésre ajánlani, a gyártónak a típusjóváhagyó hatósághoz benyújtott minősítési kérelemhez a megfelelés igazolására mellékelnie kell egy független ellenőrző szervezet által készített ellenőrzési jelentést is.
            
         
               (5)
            
            
               Amennyiben a típusjóváhagyó hatóság úgy találja, hogy a LED-világítás nem felel meg a minősítési feltételeknek, a csökkentett kibocsátásra vonatkozó minősítési kérelmet el kell utasítania.
            
         
               (6)
            
            
               A hatékony külső LED-világítás szén-dioxid-kibocsátáscsökkentésének meghatározására helyénvaló vizsgálati módszert elfogadni.
            
         
               (7)
            
            
               Annak megállapítása érdekében, hogy egy bizonyos külső LED-világítás révén mekkora szén-dioxid-kibocsátáscsökkentés érhető el, meg kell határozni, hogy a LED-világítás hatékonyságának értékelésekor mely technológia tekintendő a viszonyítás alapjául. Az eddigi tapasztalatok alapján a technológiák közül a halogénvilágítás alkalmas arra, hogy viszonyítási alapul szolgáljon.
            
         
               (8)
            
            
               A hatékony külső LED-világítás által megtakarított kibocsátás igazolására részben alkalmasak lehetnek a 692/2008/EK bizottsági rendelet (6) XII. mellékletében leírt mérések. Ezért a külső LED-világítás által biztosított szén-dioxid-kibocsátáscsökkentés vizsgálati módszerének meghatározásakor biztosítani kell ezen részleges lehetőség figyelembevételét.
            
         
               (9)
            
            
               A hatékony külső LED-világítás új járművekben történő, egyre szélesebb körben való alkalmazásának előmozdítása érdekében a gyártók számára biztosítani kell annak a lehetőségét is, hogy egy kérelem keretében több, külső LED-világítás szén-dioxid-kibocsátáscsökkentéséről is minősítést szerezzenek. E lehetőség alkalmazásakor helyénvaló ugyanakkor beépíteni egy olyan mechanizmust, amely csak a leghatékonyabb külső LED-világítás alkalmazása számára biztosít ösztönzőket.
            
         
               (10)
            
            
               A 2007/46/EK európai parlamenti és tanácsi irányelv (7) I., VIII. és IX. melléklete szerinti típus-jóváhagyási dokumentációkban feltüntetendő általános ökoinnovációs kód meghatározása céljából meg kell állapítani a külső LED-világítás innovatív technológiájára alkalmazandó egyedi kódot,
            
         ELFOGADTA EZT A HATÁROZATOT:
   1. cikk
   Jóváhagyás
   A Bizottság a 443/2009/EK rendelet 12. cikke értelmében vett innovatív technológiaként jóváhagyja a Mazda fénykibocsátó diódákat (LED-et) használó világításában alkalmazott technológiát és a Honda LED-világítását.
   2. cikk
   A szén-dioxid-kibocsátáscsökkentés minősítésének kérelmezése
   (1)   A gyártó a szén-dioxid-kibocsátáscsökkentés minősítését az M1 kategóriájú járművekben való alkalmazásra szánt, egy vagy több olyan külső LED-világításra kérelmezheti, amely(ek) az alábbi LED-lámpák egyikéből vagy az alábbiak kombinációjából áll(nak):
   
               a)
            
            
               tompított fényszóró;
            
         
               b)
            
            
               távolsági fényszóró;
            
         
               c)
            
            
               első helyzetjelző lámpa;
            
         
               d)
            
            
               első ködlámpa;
            
         
               e)
            
            
               hátsó ködlámpa;
            
         
               f)
            
            
               első irányjelző lámpa;
            
         
               g)
            
            
               hátsó irányjelző lámpa;
            
         
               h)
            
            
               rendszámtábla-megvilágító lámpa;
            
         
               i)
            
            
               tolatólámpa.
            
         A hatékony külső LED-világítást alkotó LED-lámpának vagy LED-lámpák kombinációjának legalább a 725/2011/EU rendelet 9. cikke (1) bekezdésében meghatározott szén-dioxid-kibocsátáscsökkentést biztosítania kell.
   (2)   Az egy vagy több hatékony külső LED-világítás révén elérhető csökkentett kibocsátásra vonatkozó minősítési kérelemhez mellékelni kell egy független ellenőrzési jelentést annak igazolására, hogy az adott LED-világításra vagy LED-világításokra teljesülnek az (1) bekezdésben előírt feltételek.
   (3)   Amennyiben a típusjóváhagyó hatóság úgy találja, hogy egy vagy több külső LED-világítás nem felel meg az (1) bekezdésben foglalt feltételeknek, a minősítési kérelmet elutasítja.
   3. cikk
   A szén-dioxid-kibocsátáscsökkentés minősítése
   (1)   A 2. cikk (1) bekezdésében említett hatékony külső LED-világítás alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (2)   Ha a gyártó egy járműkivitelt tekintve több – a 2. cikk (1) bekezdése szerinti – hatékony külső LED-világításra kéri a szén-dioxid-kibocsátáscsökkentés minősítését, a típusjóváhagyó hatóság meghatározza, hogy a vizsgált hatékony külső LED-világítások közül melyik biztosítja a legnagyobb szén-dioxid-kibocsátáscsökkentést, és a legalacsonyabb értéket jegyzi be az adott típus-jóváhagyási dokumentációba. Az értéket a 725/2011/EU végrehajtási rendelet 11. cikkének (2) bekezdésének megfelelően kell feltüntetni a megfelelőségi nyilatkozatban.
   4. cikk
   Ökoinnovációs kód
   E határozatra történő hivatkozás esetén a 19. sz. ökoinnovációs kódot kell megadni a típus-jóváhagyási dokumentációban a 725/2011/EU végrehajtási rendelet 11. cikkének (1) bekezdése szerint.
   5. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2016. április 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 140., 2009.6.5., 1. o.
   
   
      (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
   
      (3)  A Bizottság 2014. március 10-i 2014/128/EU végrehajtási határozata a 443/2009/EK európai parlamenti és tanácsi rendelet alapján a tompított fényt kibocsátó „E-Light” világítódióda-modul mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 70., 2014.3.11., 30. o.).
   
      (4)  A Bizottság 2015. február 9-i (EU) 2015/206 végrehajtási határozata a 443/2009/EK európai parlamenti és tanácsi rendelet alapján a Daimler AG világítódióda-modullal működő hatékony külső világításának mint a személygépkocsik szén-dioxid-kibocsátásának csökkentésére szolgáló innovatív technológiának a jóváhagyásáról (HL L 33., 2015.2.10., 52. o.).
   
      (5)  A Bizottság 2016. február 5-i (EU) 2016/160 végrehajtási határozata a Toyota Motor Europe fénykibocsátó diódákkal működő hatékony külső világításának a személygépkocsik szén-dioxid-kibocsátásának csökkentésére szolgáló innovatív technológiaként, a 443/2009/EK európai parlamenti és tanácsi rendelet alapján történő jóváhagyásáról (HL L 31., 2016.2.6., 70. o.).
   
      (6)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      (7)  Az Európai Parlament és a Tanács 2007. szeptember 5-i 2007/46/EK irányelve a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      
         A FÉNYKIBOCSÁTÓ DIÓDÁKKAL (LED-EKKEL) MŰKÖDŐ KÜLSŐ JÁRMŰVILÁGÍTÁS RÉVÉN ELÉRT SZÉN-DIOXID-KIBOCSÁTÁSCSÖKKENTÉS MEGÁLLAPÍTÁSÁNAK MÓDSZERE.
      
      1.   BEVEZETÉS
      Ahhoz, hogy megállapítható legyen, milyen mértékű szén-dioxid-kibocsátáscsökkentéssel jár a 2. cikkben említett, megfelelő kombinációjú hatékony külső LED-lámpákból álló járművilágítás-csomag M1 kategóriájú járművekben való alkalmazása, meg kell határozni a következőket:
      
                  (1)
               
               
                  a vizsgálati körülmények;
               
            
                  (2)
               
               
                  a vizsgálati berendezés;
               
            
                  (3)
               
               
                  az energiamegtakarítás;
               
            
                  (4)
               
               
                  a kiszámított szén-dioxid-kibocsátáscsökkentés;
               
            
                  (5)
               
               
                  a kiszámított statisztikai hiba.
               
            2.   SZIMBÓLUMOK, PARAMÉTEREK ÉS MÉRTÉKEGYSÉGEK
      
         Latin betűs szimbólumok
      
      
                  
                     
               
               
                  –
               
               
                  szén-dioxid-kibocsátáscsökkentés [g CO2/km]
               
            
                  CO2
                  
               
               
                  –
               
               
                  szén-dioxid
               
            
                  CF
               
               
                  –
               
               
                  az átváltási tényező (l/100 km) – (g CO2/km) [gCO2/l] a 3. táblázat meghatározása szerint
               
            
                  m
               
               
                  –
               
               
                  a csomagot alkotó hatékony külső LED-lámpák száma
               
            
                  n
               
               
                  –
               
               
                  a mintán végzett mérések száma
               
            
                  P
               
               
                  –
               
               
                  a jármű világítóberendezéseinek energiafogyasztása [W]
               
            
                  
                     
               
               
                  –
               
               
                  a LED-lámpa energiafogyasztásának szórása [W]
               
            
                  
                     
               
               
                  –
               
               
                  a LED-lámpa átlagos energiafogyasztásának szórása [W]
               
            
                  
                     
               
               
                  –
               
               
                  a teljes szén-dioxid-kibocsátáscsökkentés szórása [g CO2/km]
               
            
                  UF
               
               
                  –
               
               
                  a 4. táblázatban meghatározott használati tényező [-]
               
            
                  v
               
               
                  –
               
               
                  az új európai menetciklus (NEDC) átlagsebessége [km/h]
               
            
                  VPe
                  
               
               
                  –
               
               
                  a tényleges energiafogyasztás [l/kWh] a 2. táblázat meghatározása szerint
               
            
                  
                     
               
               
                  –
               
               
                  a számított szén-dioxid-kibocsátáscsökkentés érzékenysége a LED-lámpa energiafogyasztására
               
            
         Görög betűs szimbólumok
      
      
                  Δ
               
               
                  –
               
               
                  különbség
               
            
                  ηA
                  
               
               
                  –
               
               
                  a váltakozó áramú generátor hatásfoka [%]
               
            
         Alsó indexek
      
      Az (i) alsó index a jármű világítóberendezéseire utal
      A (j) alsó index a mintán végzett mérésre utal
      
                  EI
               
               
                  –
               
               
                  ökoinnovatív
               
            
                  RW
               
               
                  –
               
               
                  valós körülmények
               
            
                  TA
               
               
                  –
               
               
                  típus-jóváhagyási körülmények
               
            
                  B
               
               
                  –
               
               
                  viszonyítási alap
               
            3.   VIZSGÁLATI FELTÉTELEK
      A vizsgálati feltételeknek meg kell felelniük az ENSZ EGB „Egységes rendelkezések a gépjárművek aszimmetrikus tompított fényt, távolsági fényt vagy mindkettőt kibocsátó, izzólámpával és/vagy fénykibocsátó diódás (LED-) modulokkal felszerelt fényszóróinak jóváhagyásáról” című 112. számú előírásában foglalt (1) követelményeknek. Az energiafogyasztás meghatározásához az ENSZ EGB 112. számú előírásának 6.1.4. szakaszára, valamint 10. mellékletének 3.2.1. és 3.2.2. szakaszára kell hivatkozni.
      4.   VIZSGÁLATI BERENDEZÉS
      A következő berendezést kell használni, az Figure 1. ábrán bemutatottak szerint:
      
                  —
               
               
                  egy tápegység (pl. változó feszültségű áramforrás);
               
            
                  —
               
               
                  két digitális univerzális mérőműszer, az egyik az egyenáram áramerősségének, a másik a feszültségének a mérésére. Az 1. ábra azt a lehetséges vizsgálati elrendezést mutatja, amikor a tápegységbe integrálva van egy egyenáram-feszültségmérő.
               
            5.   AZ ENERGIAMEGTAKARÍTÁS MÉRÉSE ÉS MEGHATÁROZÁSA
      A csomagot alkotó minden egyes hatékony külső LED-lámpa esetében el kell végezni az áramerősség-mérést az ábrán bemutatottak szerint, 13,2 V feszültség mellett. Az elektronikus fényforrás-vezérlőegységgel vezérelt LED-modulokat a kérelmező által megadottak szerint kell bemérni.
      A gyártó kérheti, hogy más feszültségértékeken további áramerősség-méréseket is végezzenek. Ilyen kérés esetében a gyártónak át kell adnia a típusjóváhagyó hatóságnak az egyéb mérések szükségességét igazoló dokumentumokat. A további feszültségértékek mindegyikén egymást követően legalább ötször el kell végezni az áramerősség-méréseket. A pontos gyári feszültséget és a mért áramerősséget négy tizedesjegy pontossággal kell feljegyezni.
      Az energiafogyasztást a gyári feszültségnek a mért áramerősséggel való szorzataként kell meghatározni. Minden egyes hatékony külső LED-lámpára () ki kell számítani az átlagos energiafogyasztást. Minden értéket 4 tizedesjegy pontossággal kell kifejezni. Amennyiben a LED-lámpák áramellátását léptetőmotor vagy elektronikus vezérlőegység biztosítja, ezen összetevő elektromos terhelését a mérés során figyelmen kívül kell hagyni.
      Az egyes hatékony, külső LED-lámpák (ΔPi) használatából eredő energiamegtakarítást a következő képlettel kell kiszámítani:
      
         1. képlet
      
      
         
      ahol a jármű viszonyítási alapul vett világítóberendezésének energiafogyasztását az 1. táblázatnak megfelelően kell meghatározni.
      
         1. táblázat
      
      
         A viszonyítási alapul vett különböző világítóberendezések energiaigénye
      
      
                  A jármű világítóberendezése
               
               
                  Teljes elektromos teljesítmény (PB)
                  [W]
               
            
                  Tompított fényszóró
               
               
                  137
               
            
                  Távolsági fényszóró
               
               
                  150
               
            
                  Első helyzetjelző lámpa
               
               
                  12
               
            
                  Rendszámtábla-megvilágító lámpa
               
               
                  12
               
            
                  Első ködlámpa
               
               
                  124
               
            
                  Hátsó ködlámpa
               
               
                  26
               
            
                  Első irányjelző lámpa
               
               
                  13
               
            
                  Hátsó irányjelző lámpa
               
               
                  13
               
            
                  Tolatólámpa
               
               
                  52
               
            6.   A SZÉN-DIOXID-KIBOCSÁTÁSCSÖKKENTÉS KISZÁMÍTÁSA
      A világításcsomagnak köszönhető szén-dioxid-kibocsátáscsökkentés teljes mértékét a 2. képlettel kell kiszámítani.
      
         2. képlet
      
      
         
      ahol
      
                  v
               
               
                  :
               
               
                  az új európai menetciklus (NEDC) átlagsebessége [km/h], azaz 33,58 km/h;
               
            
                  ηA
                  
               
               
                  :
               
               
                  a váltakozó áramú generátor hatásfoka [%], azaz 67 %
               
            
                  VPe
                  
               
               
                  :
               
               
                  a tényleges energiafogyasztás [l/kWh] a 2. táblázat meghatározása szerint
                  
                     2. táblázat
                  
                  
                     Tényleges energiafogyasztás
                  
                  
                              Motortípus
                           
                           
                              Tényleges energiafogyasztás (VPe)
                              [l/kWh]
                           
                        
                              Benzinmotor
                           
                           
                              0,264
                           
                        
                              Benzinüzemű turbófeltöltős motor
                           
                           
                              0,280
                           
                        
                              Dízelmotor
                           
                           
                              0,220
                           
                        
            
                  CF
               
               
                  :
               
               
                  az átváltási tényező (l/100 km) – (g CO2/km) [gCO2/l] a 3. táblázat meghatározása szerint
                  
                     3. táblázat
                  
                  
                     Tüzelőanyag-átváltási tényező
                  
                  
                              Tüzelőanyag típusa
                           
                           
                              Átváltási tényező (l/100 km) – (g CO2/km) (CF)
                              [gCO2/l]
                           
                        
                              Benzinmotor
                           
                           
                              2 330 
                           
                        
                              Dízelmotor
                           
                           
                              2 640 
                           
                        
            
                  UF
               
               
                  :
               
               
                  A 4. táblázatban meghatározott világítóberendezés használati tényezője [-]
                  
                     4. táblázat
                  
                  
                     A járművek különböző világítóberendezéseinek használati tényezője
                  
                  
                              A jármű világítóberendezése
                           
                           
                              Használati tényező (UF)
                              [-]
                           
                        
                              Tompított fényszóró
                           
                           
                              0,33
                           
                        
                              Távolsági fényszóró
                           
                           
                              0,03
                           
                        
                              Első helyzetjelző lámpa
                           
                           
                              0,36
                           
                        
                              Rendszámtábla-megvilágító lámpa
                           
                           
                              0,36
                           
                        
                              Első ködlámpa
                           
                           
                              0,01
                           
                        
                              Hátsó ködlámpa
                           
                           
                              0,01
                           
                        
                              Első irányjelző lámpa
                           
                           
                              0,15
                           
                        
                              Hátsó irányjelző lámpa
                           
                           
                              0,15
                           
                        
                              Tolatólámpa
                           
                           
                              0,01
                           
                        
            7.   A STATISZTIKAI HIBA KISZÁMÍTÁSA
      A vizsgálati módszer eredményében a mérésekből adódóan mutatkozó statisztikai hibákat mennyiségileg meg kell határozni. A csomag részét képező minden egyes hatékony külső LED-lámpára ki kell számítani a szórást a 3. képlet szerint.
      
         3. képlet
      
      
         
      ahol:
      
                  n
               
               
                  :
               
               
                  a mintán elvégzett mérések száma, azaz legalább 5
               
            Az egyes hatékony külső LED-lámpák energiafogyasztásának szórása () a szén-dioxid-kibocsátáscsökkentés értékének () hibájához vezet. Ezt a hibát a 4. képlettel kell kiszámítani.
      
         4. képlet
      
      
         
      8.   STATISZTIKAI SZIGNIFIKANCIA
      A hatékony külső LED-lámpák kombinációjával felszerelt járműtípusok, -változatok és -kivitelek mindegyike esetében igazolni kell, hogy a 4. képlettel kiszámított szén-dioxid-kibocsátáscsökkentés hibája nem haladja meg az összes szén-dioxid-kibocsátáscsökkentés és a 725/2011/EU végrehajtási rendelet 9. cikkének (1) bekezdésében meghatározott legkisebb kibocsátáscsökkentési küszöbérték különbségét (lásd az 5. képletet).
      
         5. képlet
      
      
         
      ahol:
      
                  MT
               
               
                  :
               
               
                  a legkisebb küszöbérték [g CO2/km], azaz 1 g CO2/km
               
            Amennyiben az 5. ábra szerinti számítások azt mutatják, hogy a hatékony külső LED-lámpák csomagja révén elérhető teljes szén-dioxid-kibocsátáscsökkentés a 725/2011/EU végrehajtási rendelet 9. cikkének (1) bekezdésében meghatározott küszöbértéknél alacsonyabb, az említett rendelet 11. cikke (2) bekezdésének második albekezdése alkalmazandó.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 2013. január 9.